wickkiey/tamil-wikipedia-markdown huggingface dataset:
# மூன்று குதிரைத் திறப்பு

மூன்று குதிரைத் திறப்பு என்னும் சதுரங்கத் திறப்பு பொதுவாக பின்வரும் காய் நகர்த்தலுடன் ஆரம்பமாகும்.  

: 1. e4 e5  
: 2. Nf3 Nc6  
: 3. Nc3  

மூன்று குதிரைத் திறப்பு ஆட்டத்தில், சமநிலையை உருவாக்கும் நான்கு குதிரை ஆட்டத்தை தவிர்பதர்க்கு, கருப்பு தனது காய் நகர்த்தலான  3...Nf6.க்கு பிறகு, ஒத்த அமைப்புத் தன்மையை தவிர்க்கும் நகர்த்தலை தேர்ந்தெடுக்கும்.  

பொருத்தமான *ECO* குறியீடு  C46.  

## கருப்பின் மூன்றாவது நகர்த்தல்
3...d6 or 3...Be7 போன்ற நகர்த்தலுக்கு பிறகு, வெள்ளை 4.d4 விளையாடி, பிலிடார் தற்காப்பு போன்ற இடமிடைஞ்ல் நிலையை கருப்பிறக்கு உருவாக்கலாம்.கருப்பு 3...Bc5 விளையாடினால், வெள்ளை கருப்பின்  e5 உள்ள காயை கைப்பற்றி 4.Nxe5 Nxe5 5.d4 Bd6 6.dxe5 Bxe5 விளையாடலாம். பிராக்ஸி போட்டி இக்காய் நகர்த்தல்கள் வெள்ளைக்கு சாதகமாக காட்டினாலும், கருப்பு 3...Bb4 அல்லது 3...g6 என விளையாடும். இதைத் தொடர்ந்து 3...Bb4 4.Nd5 மற்றும் 3...g6 4.d4 exd4 5.Nd5 என நகர்த்தல்கல் இருக்கும்.  

கருப்பிறக்கான மற்றொரு மாற்று 3..f5!? -- வீனாவர் தற்காப்பு (அல்லது கோதிக் தற்காப்பு). 4..Bb5 நகர்த்தலானது 4..Nc3 ரை லோபஸின் சில்மான்  ஆட்ட மாறுதலுக்கு இடமாற்றம் செய்துவிடும்.  

இக்காலகட்டத்தில் மூன்று குதிரைத் திறப்பு ஆட்டம் மாஸ்டர் மட்டத்தில் பெரும்பாலும் காணப்படுவதில்லை. ஏனென்றால் கருப்பு விளையாடும் வீரர்கள், சுருசுருப்பான நகர்த்தல்கலைநான்கு குதிரை ஆட்டத்தில்கூட விரும்புகின்றனர்.  

## குதிரையின் தலைகீழ்நிலை
இதேபோன்ற நிலை, கருப்பின் நகர்த்தலான  ...Nf6 பெட்ரவ்வின் மூன்று குதிரை ஆட்டம்  எனப்படும். பெரும்பாலும் இது நான்கு குதிரை ஆட்டத்திற்கு இட்டுச் செல்லும்.  

## உதாரண ஆட்டம்
ரோசன்தல் vs. ஸ்டீனிட்ஸ், 1873: 1.e4 e5 2.Nc3 Nc6 3.Nf3 g6 4.d4 exd4 5.Nxd4 Bg7 6.Be3 Nge7 7.Bc4 d6 8.0-0 0-0 9.f4 Na5 10.Bd3 d5 11.exd5 Nxd5 12.Nxd5 Qxd5 13.c3 Rd8 14.Qc2 Nc4 15.Bxc4 Qxc4 16.Qf2 c5 17.Nf3 b6 18.Ne5 Qe6 19.Qf3 Ba6 20.Rfe1 f6 21.Ng4 h5 22.Nf2 Qf7 23.f5 g5 24.Rad1 Bb7 25.Qg3 Rd5 26.Rxd5 Qxd5 27.Rd1 Qxf5 28.Qc7 Bd5 29.b3 Re8 30.c4 Bf7 31.Bc1 Re2 32.Rf1 Qc2 33.Qg3 Qxa2 34.Qb8+ Kh7 35.Qg3 Bg6 36.h4 g4 37.Nd3 Qxb3 38.Qc7 Qxd3 0–1  

## மேலும் பார்க்க

- திறந்த ஆட்டம்
# பறக்கும் கட்டம்



சதுரங்கத்தில், **பறக்கும் கட்டம்** அல்லது **தப்பிக்கும் கட்டம்** (*flight square* அல்லது *escape square*) என்பது ராஜாவோ அல்லது வேறு காயோ தாக்கப்படும் போது தன்னை காத்துக்கொள்ள செல்லும் கட்டமாகும். சில சமயங்களில் மார்பி தற்காப்பில் மந்திரி நகர்வதற்கு வழியில்லாமல் இருக்கும் போது தப்புவதற்கு c2-c3 ஐ பயன்படுத்தி ஒரு மிகையான  தப்பித்தல் கட்டத்தை உருவாக்கலாம்.  

ராஜா தாக்கப்படும் போது அதிலிருந்து தப்பிக்க பறக்கும் கட்டத்திற்கு செல்லலாம். மற்றொரு வழி, ராஜாவை முற்றுகையிடும் காயை வெட்டலாம் அல்லது தனது மற்றொரு காயை ராஜாவிற்கும் முற்றுகையிடும் காய்க்கும் நடுவில் வைக்கலாம். முற்றுகையிடப்படும் ராஜாவிற்கு பறக்கும் கட்டம் இல்லை மற்றும் முற்றுகையிலிருந்து தப்புவதற்கு வழியில்லையெனில், அது இறுதி முற்றுகை எனப்படும்.  

எதிரியின் காயை வெற்றிகொள்ள (அதாவது முடிவில் சதுரங்கப் பலகையில்  எதிரியை விட அதிகமான காய்கள் அல்லது அதிக மதிப்புடைய காய்களைப் பெறுதல்) எதிரி காயின் பறக்கும் கட்டங்களை நீக்கி (தாக்குதல் அல்லது கட்டங்களை ஆக்கிரமித்தல்) அதன் மீது ஆதிக்கம் செலுத்தி அக்காயைக் கைப்பற்ற அச்சுறுத்த வேண்டும்.
# 836 (எண்)

836 என்றஇயல் எண் 835 ன் தொடரியாகவும் 837ன் முன்னியாகவும் உள்ளது  

## கணிதத்தில்
836 ன் காரணி 2<sup>2</sup>&nbsp;&times;&nbsp;11&nbsp;&times;&nbsp;19 ஆகும், எனவே அதன் சரியான காரணிகள் 1, 2, 4, 11, 19, 22, 38, 44, 76, 209, மற்றும் 418 ஆகும். இக்காரணிகளின்  கூடுதல் 844 ஆக உள்ளது; இது 836 ஐ விட அதிகமாக உள்ளதால் 836 ஒரு மிகையெண் ஆகும். காரணிகளின் எந்தவொரு உட்கணமும் 836 கூட்டுத்தொகை கூட்டுத்தொகை கொண்டவையாக இல்லாததால் இது ஒரு அரைநிறைவெண் அல்ல; எனவே இது ஒரு விந்தை எண்.
# ஏமாற்றி (சதுரங்கம்)



சதுரங்கத்தில், **ஏமாற்றி** (*decoying*) என்பது எதிரி காயை வலையில் அகப்பட செய்யப்படும் உத்தியாகும். பொதுவாக எதிரி ராஜா அல்லது ராணியை நஞ்சான கட்டத்திற்கு தனது காயைப் பலியிடுவதன் மூலம் கட்டாயப்படுத்திச் செல்ல வைப்பதாகும்.  

## உதாரணம்
இந்தப் படத்தில் இரண்டு தனித்த ஏமாற்றிகள் எடுத்துக்காட்டப்பட்டுள்ளன. இப்படத்தில் கருப்பு விளையாட வேண்டும். முதலில் வெள்ளை இராணியை  c4 க்கு வரச்செய்து குதிரையால் இரட்டைத் தாக்குதல் செய்தல் : **1... Rxc4! 2. Qxc4**.  a3-கட்டத்தின் ஒரே காப்பானை வீழ்த்துதல் மூலம் இரட்டைத் தாக்குதல் நடத்துதல்: **2... Qxb2!+ 3. Rxb2 Na3+ 4. Kc1**. முடிவாக சக்சுவாங் மூலம் ராஜாவை ஏமாற்றி  b2 கட்டத்திற்கு செல்ல வைத்தல்: **4... Bxb2+**. அதன் பிறகு 5.Kxb2 Nxc4+ 6.Kc3 Rxe4, அல்லது 5.Kd1 Nxc4, நகர்த்துதலின் மூலம் கருப்பு இரண்டு சிப்பாய்கள் அதிகமாகப் பெற்று ஆட்டத்தை எளிதாக வெல்ல முடியும்.  

ஏமாற்றி உத்திக்கு சிறந்த உதாரணம் 1961ல் பிளட்டில் நடைபெற்ற மிகவும் பிரசிதிப்பெற்ற பெட்ரோசியன் எதிர் பாச்மான் ஆட்டம்.அவ்வாட்டத்தில் இராணி பலியிடப்பட்டது.  

## மேலும் பார்க்க

- சதுரங்க சொல்லாட்சி
# நியோ-இந்தியன் தாக்குதல்



**நியோ-இந்தியன் தாக்குதல்**  (*Neo-Indian Attack*) என்னும் சதுரங்கத் திறப்பு பின்வரும் காய் நகர்த்தலைக் கொண்டது.  

: 1. d4 Nf6  
: 2. c4 e6  
: 3. Bg5  

இத்திறப்பிற்கு "சைரவான் தாக்குதல்" என்று 1980களின் முதன்மை வீரரான யாசர் சைரவானின்  பெயரும் உண்டு.  

## விளக்கம்

f6-இல் உள்ள குதிரை செருகுதலைப் பார்க்கும்போது, டோரி தாக்குதல் போன்று தோன்றினாலும், டோரி தாக்குதல் போன்று இல்லாமல், நியோ-இந்தியன் அபூர்வமாக விளையாடப்படுகிறது.  இந்நகர்த்தல், 1922ல் நியூயார்க் நகரத்தில் விளையாடிய டேவிட் ஜானோஸ்கி எதிர் எட்வர்ட் லாஸ்கர் போன்றோரால் பயன்படுத்தப்பட்டது.`  

கருப்பின் பெரும்பாலான பதில் நகர்த்தல்கள்:  
- 3...h6, டிராம்போஸ்கி தாக்குதல் போன்று அல்லாமல் மந்திரியை கட்டாயப்படுத்தி மீண்டும் நகரச் செய்கிறது.  4.Bxf6  கருப்பிற்கு இரட்டடுக்குச் சிப்பாய்கள் வராது.
- 3...Bb4+  4.Nc3க்கு பிறகு நிம்சோ- இந்தியன் தற்காப்பின் லெனின்கிராட் வேறுபாட்டுக்கு இட்டுச் செல்லும் அல்லது 4.Nd2 பிறகு தனித்தன்மையுடைய வேறுபாட்டுக்கு இட்டுச் செல்லும் 4.Nd2.
- 3...c5 4.d5
- 3...Be7

.ECOவில் நியோ-இந்தியன் E00 என குறிப்பிடப்பட்டுள்ளது.
# வெள்ளைக் கடல்


**வெள்ளைக் கடல்** (, ) என்பது உருசியா நாட்டின் வடமேற்குக் கரையிலுள்ளா பேரேண்ட்ஸ் கடலின் தெற்குக் கழிமுகக் கடலாகும். மேற்கே கரேலியாவும், வடக்கே கோலா தீபகற்பமும், வடகிழக்கே கனின் தீபகற்பமும் கொண்டுள்ளது. மொத்த வெள்ளைக் கடலும் ரஷ்ய ஆளுமைக்குட்பட்ட ரஷ்ய நீராகக் கருதப்படுகிறது. நிர்வாகரீதியில் அர்காங்கெல்சுக் மாகாணம், மூர்மன்சுக் மாகாணம் மற்றும் கரேலியா எனப் பிரிந்துள்ளது.  

வெள்ளைக் கடலில் உள்ள முக்கியத் துறைமுகம் அர்காங்கெல்சுக்கில் உள்ளது. இக்கடலே ரஷ்ய வரலாற்றில் முக்கியமான சர்வதேச கடல்வணிக தளமாக கொல்மோகோரி பகுதியில் வாழ்ந்த போமோர் பயன்படுத்திவந்தனர். தற்காலத்திலும் சோவியத் ஒன்றியத்தின் முக்கியக் கடற்படை மற்றும் நீர்மூழ்கித் தளமாக உள்ளது. வெள்ளைக் கடல்-பால்டிக் கால்வாய் வெள்ளைக் கடலையும் பால்டிக் கடலையும் இணைக்கிறது.  
கருங்கடல், செங்கடல் மற்றும் மஞ்சள் கடல் போல நிறத்தின் பெயரில் உள்ள நான்கு கடல்களில் இதுவும் ஒன்றாகும்.  

## பரப்பு
ஸ்வடோய் நோஸ்(Svyatoi Nos மூர்மன்சு கடற்கரை, 39°47'E) மற்றும் கேப் கன்னினை இணைக்கும் கோடே சர்வதேச நீரியல் அமைப்பின் அளவின் படி வெள்ளைக் கடலின் வடக்கு எல்லையாகும்.  

## இட அமைவு

நான்கு முக்கிய விரிகுடா வெள்ளைக் கடலுக்கு உள்ளன. இந்த விரிகுடாக்கள் கூம்பு வடிவில் குறுகிய நீரிணைப்பு வழியாக பேரண்ட்ஸ் கடலுடன் இணைந்துள்ளன. வெள்ளைக் கடலின் மேற்குப் பகுதியில் கண்டலஸ்கா வளைகுடா உள்ளது. இதுவே 340 மீட்டர்கள் (1115 அடி) கொண்ட மிகவும் ஆழமான பகுதியாகும். தெற்கே ஒனேகா நதி கலக்கும் ஒனேகா வரிகுடா உள்ளது. தென்கிழக்கில் வடக்கு டிவினா நதி கலக்கும் டிவினா விரிகுடா உள்ளது இது அர்காங்கெல்சுக்கின் முக்கியத் துறைமுகமாகும். கிழக்குப் பகுதிகளில் கோலா தீபகற்பம் எதிரே மென்ஸ் நதி மற்றும் குலாய் நதி கலக்கும் மென்ஸ் விரிகுடா உள்ளது. வியக் நதி, நிவா நதி, உம்பா நதி, வர்சுகா நதி மற்றும் பொனொய் நதிகள் வெள்ளைக் கடலில் சேரும் இதர முக்கிய ஆறுகளாகும்.  

ஹக் வில்லோபை தன் தலைமையில் மாலுமிகளுடன் இரு கப்பல்களில் கிழக்கிந்தியத் தீவுகள், குறிப்பாக இந்தியா, சீனா போன்ற இடங்களுக்குச் செல்லும் வடக்குப்புற பாதையைக் கண்டார். இங்கிலாந்து அரசர் இங்கிலாந்தின் ஆறாம் எட்வேர்டு நிதியுதவியில் நடந்த இந்த முயற்சியால் மாஸ்கோவிற்கும் லண்டனுக்கும் கடல்வழி தொடர்பு கிடைத்தது.
# சுசூக்கி



**சுசூக்கி** அல்லது **சுசூக்கி தானுந்து நிறுவனம்** என்பது சப்பானைச் சேர்ந்த ஒரு பன்னாட்டுத் தானுந்து நிறுவனமாகும். இந்நிறுவனம் நான்கு சக்கர, இரு சக்கர வண்டிகளை உற்பத்தி செய்கிறது. அது மட்டுமன்றி படகுகளுக்கான மோட்டார்களையும் சக்கர நாற்காலிகளையும் உற்பத்தி செய்கிறது. 2014-ஆம் ஆண்டுக் கணக்கின் படி சுசூக்கி நிறுவனம் மோட்டார் வாகன உற்பத்தி எண்ணிக்கை அடிப்படையில் உலகின் ஒன்பதாவது பெரிய நிறுவனம் ஆகும். 23 நாடுகளில் 35 தொழிற்சாலைகளைக் கொண்டுள்ள இந்நிறுவனத்தில் மொத்தம் 45,000-க்கும் மேற்பட்டோர் பணி புரிகின்றனர். உள்நாட்டு நான்கு சக்கர வாகன விற்பனையிலும் இரு சக்கர வாகன விற்பனையிலும் இது சப்பானின் மூன்றாவது பெரிய நிறுவனமாக விளங்குகிறது. இந்நிறுவனத்தின் தற்போதைய தலைவர் ஒசாமு சுசூக்கி ஆவார்.  

உலகின் குறிப்பிடத்தக்க தானுந்து நிறுவனங்களுள் ஒன்றான இது சப்பானிலும் இந்தியாவிலும் முன்னணியில் உள்ளது எனினும் உலகின் முக்கியமான சந்தையான ஐக்கிய அமெரிக்காவில் இதன் விற்பனை மந்தமாக இருந்ததன் காரணமாக 2012 முதல் அங்கு விற்பனை நிறுத்தப்பட்டு விட்டது.  

## வரலாறு

1909-ஆம் ஆண்டு மிச்சியோ சுசூக்கி என்பவரால் சுசூக்கி தறி நிறுவனமாக இது தொடங்கப்பட்டது. 1929-இல் மிச்சியோ சுசூக்கி ஒரு புதிய வகைத் தறியினைக் கண்டுபிடித்தார். இத்தறியானது வெளிநாடுகளுக்கும் ஏற்றுமதி செய்யப்பட்டது. 1937-இல் இந்நிறுவனம் சிறிய வகை நான்கு சக்கர தானுந்துத் தயாரிப்பில் ஈடுபட்டது. 1652 முதல் இரு சக்கர தானுந்துகளையும் உற்பத்தி செய்து வருகிறது.  

### காலக்கோடு
- 1909 - மிச்சியோ சுசூக்கியால் சுசூக்கி தறித் தொழில் தொடங்கப்படுகிறது.
- 1920 - நிறுவனமாகப் பதிவு செய்யப்படுகிறது.
- 1937 - சிறிய வகைக் கார்கள் உற்பத்தி
- 1947 - தலைமையிடம் தற்போதைய முகவரிக்கு மாற்றம்
- 1954 - நிறுவனத்தின் பெயர் மாற்றம் - சுசூக்கி மோட்டார் நிறுவனம்
- 1958 - S - வணிகச் சின்னமாக ஏற்பு
- 1982 - இந்திய அரசுடன் இணைந்து மாருதி என்னும பெயரில் இந்தியாவில் தானுந்து உற்பத்தி துவக்கம்
- 2000 - நிறுவனம் 80 ஆண்டுகளை நிறைவு செய்கிறது.
- 2002 - ஒட்டு மொத்தமாக உலகம் முழுவதும் 3 கோடி தானுந்துகள் விற்பனை
- 2009 - சுசூக்கி என்ற வணிகப் பெயர் துவங்கி 100 ஆண்டுகள் நிறைவு.

## துணை நிறுவனங்கள்
### மாருதி சுசூக்கி இந்தியா லிமிட்டெடு

இந்திய அரசும் சுசூக்கி நிறவனமும் இணைந்து மாருதி உத்யோக் லிமிட்டெடு என்னும் பெயரில் தானுந்துகளை உற்பத்தி செய்தன. இந்தியாவில் நான்கு சக்கர வாகன உற்பத்தியில் இந்நிறுவனமே முதலிடத்தில் உள்ளது. இதன் தொழிற்சாலை முதலில் அரியானா மாநிலத்தில் தொடங்கப்பட்டது. பின்னர் குசராத்து மாநிலத்திலும் ஒரு தொழிற்சாலை தொடங்கியது.  

## தானுந்துகள்
சுசூக்கி நிறுவனம் தற்போது கீழுள்ள வகை தானுந்துகளை விற்பனை செய்து வருகிறது.  

- ஆல்ட்டோ
- செலெரியோ
- சியாசு
- சிம்னி
- சுவிப்ட்டு
- டிசையர்
- லாப்பின்
- சோலியோ
- இக்னிசு
- பலீனோ
- விட்டாரா
- எர்ட்டிகா
- லான்டி

## மேலும் பார்க்க
- மாருதி சுசூக்கி
# எண்ணெய்த் திமிங்கிலம்


**எண்ணெய்த் திமிங்கிலம்** (*sperm whale*, *Physeter macrocephalus* அல்லது *cachalot*) பல்லுள்ள திமிங்கிலங்களிலும் பல்லுடைய கோண்மாக்களிலும் ஆகப்பெரிய விலங்காகும். பைசெட்டர் (***Physeter***) எனும் ***காற்றுப்புரையுடையி*** பேரினத்தின் இன்று வாழும் ஒரே இனம் இதுதான். எண்ணெய்த் திமிங்கிலம் சார்ந்த விலங்குக் குடும்பத்தின் மூன்று உறுப்பினர்களில் இதுவும் ஒன்று ஆகும்.  

எண்ணெய்த் திமிங்கிலங்கள் உலகெங்கிலும் காணக்கூடிய மிதவைப் பாலூட்டிகள் ஆவன. இவை இரைதேடியும், இனப்பெருக்கத்துக்காகவும் காலநிலைக்கேற்ப வலசை செல்பவை.  பெண் திமிங்கிலங்களும் இளம் ஆண் திமிங்கிலங்களும் கூட்டமாக வாழும். வயதுவந்த ஆண் திமிங்கிலங்கள் பெரும்பாலும் தனித்து வாழும். இனப்பெருக்க காலங்களில் மட்டுமே பிற திமிங்கிலங்களை நாடும். பெண் திமிங்கிலங்கள் தமக்கிடையே ஒத்துழைத்து கூட்டாகக் கன்றுகளுக்குப் பாலூட்டவும் அவற்றைப் பாதுகாக்கவும் செய்கின்றன. நான்கு முதல் இருபது ஆண்டுகள் வரையிலான இடைவெளியில் பெண் திமிங்கிலங்கள் கன்றுகளை ஈனுகின்றன. பத்து ஆண்டுகள்வரை தமது கன்றுகளை வளர்க்கின்றன. நன்கு வளர்ந்த எண்ணெய்த் தமிங்கிலங்களைத் தாக்கி வேட்டையாடக்கூடிய கோண்மாக்கள் அரிது. கன்றுகளையும் வலுவிழந்த பெரிய எண்ணெய்த் திமிங்கிலங்களையும் *கொல்லும் திமிங்கிலங்கள்* என்றழைக்கப்படும் ஓர்க்காக்கள் கூட்டமாகவந்து வேட்டையாடும்.  

வளர்ந்த ஆண் திமிங்கிலங்கள் சராசரியாக நீளம் கொண்டவை, னால் சிலவேளைகளில் வரை வளர்கின்றன. இவ்விலங்கின் நீளத்தில் தலை மட்டுமே மூன்றில் ஒரு பங்கு வரை இருக்கக் கூடும். வரை செல்லக்கூடிய இவை, கவியரின் அலகொத்தவாய்த் திமிங்கிலங்களுக்கு அடுத்தபடியாக இரண்டாவதாகக் அதிக ஆழம் வரை செல்லும் பாலூட்டிகள். பெரிய பெட்டி வடிவத் தலையையும், சிறிய கீழ்த்தாடையையும் சிறு கண்களையும் உடைய இவை பெரிய திமிங்கில வகைகளுக்குள் எளிதில் அடையாளம் காணத் தக்கவை.  

எண்ணெய்த் திமிங்கிலங்கள் எதிரொலிமுறைத் தூரமறிதல் துணையுடன் இரையையும் பிறவற்றையும் கணிக்கின்றன. 230 தெசிபெல் வரை சத்தமாக ஒலி எழுப்புகின்றன. உலகில் வாழும் விலங்குகளிலேயே மிகப்பெரிய மூளை இவற்றுக்குத்தான் உண்டு. மனித மூளையைப் போல 5 மடங்கு எடை கொண்டவை இவற்றின் மூளைகள். இவை 60 வயதுக்கும் மேல் வாழக்கூடியவை.  


இவற்றின் தலையிலுள்ள எண்ணெயினாலேயே இவை இப்பெயர் பெற்றுள்ளன. ஆங்கிலத்தில் *sperm whale* என்று அழைப்பதும் இவற்றின் எண்ணெய்க் கொழுப்பை விந்துப் பாய்மம் எனப்பிழையாகப் புரிந்துகொண்டதாலேயே. இந்த எண்ணெயை விளக்கில் எரிபொருளாகப் பயன்படுத்தவும், மசகெண்ணெயாகப் பயன்படுத்தவும், மெழுகிற்காகவும் இவை வேட்டையாடப்பட்டன. இன்றும் இவற்றின் வயிற்றில் காணப்படும் பிசுபிசுப்பானவொரு கழிவுப்பொருளை நறுமணப்பொருள்களில் ஒட்டுமைக்காகப் பயன்படுத்துகிறார்கள். அதனை திமிங்கில வாந்தி என்று அழைக்கின்றனர். இவற்றைப் பெறுவதற்காக கடற்கரைகளில் மிதந்து ஒதுங்கும் கழிவுகளில் மக்கள் தேடுகிறார்கள். இவை பன்னாட்டு இயற்கைப் பாதுகாப்புச் சங்கத்தால் அழிவாய்ப்புள்ள இனமாக அறிவிக்கப்பட்டுள்ளபடியால் இவற்றை வேட்டையாடுவதிலிருந்து திமிங்கில வேட்டைக் குழுமத்தினர் தாமாக விலகியிருக்கின்றனர்.  

இந்தியாவின் கடற்கரையோரங்கள் முழுவதும் இவற்றின் வாழிடங்களாக இருக்க வாய்ப்புள்ளதெனினும் குசராத்து, கருநாடகம், மகாராட்டிரம், கேரளம், தமிழ் நாடு, புதுவை, அந்தமான் நிக்கோபர், இலட்சத்தீவு கடற்கரைகளில் இவை பதிவாகியுள்ளன. இலங்கையில் கற்பிட்டி, திருகோணமலை, மிரிச, தேவேந்திரமுனை ஆகிய பகுதிகளில் இவற்றைக் காணலாம்.  

## இதனையும் காண்க
- திமிங்கில வாந்தி

## குறிப்புகளும் மேற்கோள்களும்
# தோர் (தொன்மம்)

'' (1872) ஆகுனர்: .]]  
**தோர்** (ஆங்கிலம்: Thor) என்பவர் நோர்சு தொன்மவியலலில் இடம்பெறும் சுத்தியலை ஆயுதமாகக் கொண்ட ஒரு கடவுள் ஆவார். இவர் இடி, மின்னல், புயல், ஓக் மரங்கள், பலம், கருவளம், மனிதர்களின் பாதுகாப்புக்கான கடவுள் ஆவார். தோர் ஒரு போர் வீரராகவும், விசுமானவராகவும் விபரிக்கப்படுகிறார். யேர்மனிய தொன்மவியலிலும், பகன் (pagan) சமயத்திலும் இவர் ஒரு முக்கிய இடத்தை வகிக்கிறார். தோர் பிற இந்திய-ஐரோப்பிய தொன்மப் பாத்திரங்களோடு ஒப்பிடத்தக்கவர். குறிப்பாக இந்துக் கடவுள் இந்திரன், செலட்டிக் கடவுள் Taranis, பால்டிக் கடவுள் Perkūnas மற்றும் ஸ்லாவிக் கடவுள் Perun ஆகியவர்களோடு ஒப்பிடத்தக்கவர்.  

நோர்சு தொன்மவியலில் தோர் தனது பலத்தையும், ஆயுதத்தையும் பயன்படுத்தி மிகத் தீவரமாக தனது எதிரிகளைக் தாக்கி அழிப்பார். கடல் அரக்கன் Jörmungandr எதிர்த்துப் போராடி அவரை கொன்றார். கொன்ற பின் அவரால் ஒன்பது அடிகளை மட்டும் எடுக்க முடிந்தது. இருவரின் அழிவும் ராக்னரோக் (Ragnarök) இல் எதிர்வு கூறப்படுகிறது.  

வைக்கிங் காலத்துக்கு முன்பு தோரின் பெயரைத் தாங்கிய தனிநபர் அல்லது இடப் பெயர்கள் அரிது. வைக்கிங் காலத்தில் தோர் என்ற பெயர் அல்லது அதன் வேர்ச் சொல்லை உள்ளடக்கிய தனிநபர் பெயர்கள் கூடிய எண்ணிக்கையில் பதிவுசெய்யப்பட்டுள்ளது. வைக்கிங் காலத்தில் தோரின் பெயரைத் தாங்குவது மற்றும் தோரின் சுத்தியல் பதக்கத்தை அணிவது கிறித்தமதமாக்கத்துக்கு எதிரான ஒரு குறியீடாகப் பார்க்கப்படலாம்.  

## தோற்ற, குடும்ப விபரிப்பு
தோர் உக்கிரமான கண்களையும், சிகப்பு மயிரையும், சிகப்பு தாடியையும் கொண்டவராக பெரிதும் விபரிக்கப்படுகிறார். இவர் எப்பொழுதும் விசித்திர பண்புகள் கொண்ட மூன்று முக்கிய பொருட்களை எப்பொழுதும் வைத்திருப்பார்: சுத்தியல், கையுறைகள் மற்றும் இடுப்புப்பட்டி. இவரது சுத்தியல் மலைகளை உடைக்கக் கூடியதாகவும், இவரது இடுப்புப்பட்டி மிகப்பெரிய பலத்தை வளங்கக் கூடியதாகவும் கூறப்படுகிறது.  

தோரின் தந்தையாக ஓடின் விபரிக்கப்படுகிறார். இவருக்கு பல சகோதர்கள் உண்டு. தோரின் மனைவி பெண் கடவுள் சிப் (Sif) ஆவார். இவரது காதலர் ஜோன்டென் ஜார்ன்ஸாகா (jötunn Járnsaxa) ஆவார். இவருக்கு இரு மகள்களும் மகன்களும் உள்ளனர்.  

## தொன்மவியல் பதிவுகள்

நான்கு அல்லது ஐந்து மத்திய கால (~9 - 12 ம் நூற்றாண்டுகள்) கல்வெடுக்களில் தோர் பற்றிய குறிப்புகள் அல்லது படங்கள் உள்ளன. இவை டென்மார்க், சுவீடன் நாடுகளில் உள்ளன. தோரின் சுத்தியல் வடிவத்தைப் பொறுத்த ஆபரணங்கள் அல்லது பதக்கங்கள் வைக்கிங் காலத்தைச் சார்ந்த இடுகாடுகளில் கண்டுபிடிக்கப்பட்டுள்ளன. கிறித்தவ சிலுவை போன்று தமது சமத்தைக் குறிக்கும் வகையில் சுத்தியல் பதக்கங்களை மக்கள் அணிந்திருக்கலாம்.  

## நவீன தாக்கம்
தோர் தொடர்ச்சியாக வெகுஜன பண்பாட்டில் இடம்பெற்று வருகிறார். கவிதைகள், ஓவியங்கள், வரைகதைகள், திரைப்படங்கள், நிகழ்பட விளையாட்டுக்களில் தோர் இடம்பெறுகிறார். 1962 ம் ஆண்டு அமெரிக்க மார்வல் வரைகதைகளில் தோர் ஒடின்சண் என்ற ஒரு கதாபாத்திரத்தை தோரைத் தழுவி ஸ்ரான் லீ, லாறி லீப்பெர் மற்றும் யக் கீர்பி உருவாக்குகிறார்கள்.  

2018 கோட் ஒப் வார் (God of War) என்ற நிகழ்பட விளையாட்டில் தோர் ஒரு கொலை வெறியாளானகாக சித்தரிக்கப்படுகிறார். இவர் ஓடனின் அறிவுக்கான வேட்கையில், அவரின் உத்தரவின் பெயரில் அரகர்களையும், வழியில் உள்ள வேறு யாரையும் கொல்பவராக சித்தரிகப்படுகிறார்.
# நாதன் அஸ்லே

**நாதன் ஜான் அஸ்லே (Nathan John Astle**, MNZM (பிறப்பு: 15 செப்டம்பர் 1971) இவர் நியூசிலாந்து<nowiki/>த் துடுப்பாட்ட அணியின் முன்னாள் வீரர் ஆவார். இவர் நியூசிலாந்து அணிக்காக தேர்வுத் துடுப்பாட்டம் ,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். பொதுவாக இவர் ஒருநாள் பன்னாட்டுத் துடுப்பாட்டப் போட்டிகளில் துவக்கவீரராகவும் தேர்வுத் துடுப்பாட்டப் போட்டிகளில் இவர் மத்திய கள வீரராகவும் களம் இறங்கினார். சுமார் 12 ஆண்டுகளாக இவர் சர்வதேச போட்டிகளில் விளையாடினார். 81 தேர்வுத் துடுப்பாட்டப் போட்டிகளில் விளையாடிய இவர் 4,702 ஓட்டங்களையும், 223 ஒருநாள் பன்னாட்டுத் துடுப்பாட்டப் போட்டிகளில் விளையாடிய இவர் 7,090 ஓட்டங்களையும் எடுத்தார். 2013 ஆம் ஆண்டி கணக்கின் படி நியூசிலாந்து துடுப்பாட்ட வீரர்களில் அதிக ஓட்டங்கள் எடுத்தவர்களின் பட்டியலில் இவர் இரண்டாம் இடம் பிடித்தார். இவர் சர்வதேச போட்டிகளில் 154 இலக்குகளைக் கைப்பற்றியுள்ளார். இவர் மித விரைவு வீச்சாளர் ஆவார்.மேலும் விரைவாக தேர்வுத் துடுப்பாட்டத்தில் இருநூறு ஓட்டங்களை அடித்தவர் மற்றும் நான்கு நாள் ஆட்டப் பகுதி கொண்ட தேர்வுத் துடுப்பாட்டப் போட்டியில் அதிக ஓட்டம்ங்கள் அடித்த தனி நபர்களின் பட்டியலில் இரண்டாவது இடம் பெற்றவர் ஆகிய சாதனைகளைப் படைத்துள்ளார்.இந்த இரு சாதனைகளும் 2002 ஆம் ஆண்டில் கிறிஸ்ட்சர்ச்சில் இங்கிலாந்துத் துடுப்பாட்ட அணிக்கு எதிராக நடைபெற்ற போட்டியில் நிகழ்த்தப்பட்டது ஆகும்.  

## சர்வதேச போட்டிகள்

### ஆரம்ப காலம்
1995 ஆம் ஆண்டில் மேற்கிந்தியத் தீவுகள் துடுப்பட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.பின் இலங்கைத் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். இந்தத் தொடரின் ஒரு போட்டியில் 95 ஓட்டங்கள் எடுத்து தொடரை சமன் செய்ய உதவினார். இட்யன்மூலம் தொடர்ச்சியாக நியூசிலாந்து அணி 13 போட்டிகளில் தோல்வி அடைந்தது முடிவிற்கு வந்தது. இந்தத் தொடரில் சிறப்பாக செயல்பட்டதனால் இவரை ஒருநாள் போட்டிகளில் துவக்க வீரராக களம் இறக்க வேண்டும் என அணியின் பயிற்சியாளர் முடிவு செய்தனர் பின் இந்தியத் துடுப்பாட்ட அணிக்கு எதிரான ஐந்து ஒருநாள் பன்னாட்டுத் துடுப்பாட்டம் கொண்ட தொடரில் விளையாடும் வாய்ப்பினைப் பெற்றார்.இந்தத் தொடரின் முதல் நான்கு போட்டிகளில் குறைவான ஓட்டங்களையே எடுத்தார். பின் ஐந்தாவது போட்டியில் தனது முதல் நூறு  ஓட்டங்களைப் பதிவு செய்தார். இந்தப் போட்டியில் 128 பந்துகளில் 114 ஓட்டங்களை எடுத்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இருந்தபோதிலும் இந்தத் தொடரை 3-2 எனும் கணக்கில் இந்தியத் துடுப்பாட்ட அணி கைப்பற்றியது. இதற்கு அடுத்த வருடம் சிம்பாப்வே துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. ஆமில்டனில் நடைபெற்ற சிம்பாப்வே துடுப்பாட்ட அணி<nowiki/>க்கு எதிரான தேர்வுத் துடுப்பாட்டத் தொடரில் இவர் அறிமுகமானார்.முதல் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இந்தத் தொடரின் இறுதியில் 168 ஓட்டங்களை எடுத்தார். இவரின் சராசரி 56.00 ஆகும்.
# சோமாலியாவின் வரலாறு

** சோமாலியாவின் வரலாறு** இன்றைய சோமாலியக் கூட்டாட்சிக் குடியரசின் ஆட்சிப்பகுதியில் வரலாற்றுக்கு முந்திய காலத்தில் இருந்து தற்காலம் வரையான நிகழ்வுகளின் வரலாறு ஆகும். பண்டைய உலகின் ஏனைய நாடுகளுடனான வணிகத்துக்கு சோமாலியா ஒரு மையமாக விளங்கியது. and according to most scholars, கட்டுக்கதைகளில் வரும் பன்ட் எனப்படும் பழங்கால நாட்டின் அமைவிடம் இதுவாக இருக்கக்கூடும் எனச் சிலர் கருதுகின்றனர். மத்திய காலத்தில், அசூரான் சுல்தானகம், அடல் சுல்தானகம், வார்சங்காலி சுல்தானகம், கெல்டி சுல்தானகம், மசீர்த்தீன் சுல்தானகம் போன்ற பல வலிமை மிக்க பேரரசுகள் அப்பகுதியின் வணிகத்தில் ஆதிக்கம் செலுத்தின.  

19 ஆம் நூற்றாண்டின் பிற்பகுதியில், இந்த இராச்சியங்களுடன் செய்துகொள்ளப்பட்ட தொடர்ச்சியான பல உடன்படிக்கைகள் ஊடாகப் பிரித்தானியரும், இத்தாலியரும் சில கரையோரப் பகுதிகளைத் தமது கட்டுப்பாட்டுக்குள் கொண்டுவந்து, பிரித்தானிய சோமாலிலாந்தையும், இத்தாலிய சோமாலிலாந்தையும் நிறுவினர். உட்பகுதியில், மொகம்மத் அப்துல்லா அசனின் டேர்விசு நாடு, பிரித்தானியப் பேரரசின் படையெடுப்புக்களை நான்கு தடவைகள் முறியடித்து அவர்களைக் கரையோரப் பகுதிக்குப் பின்வாங்கச் செய்தது. ஆனால், விமானப் படையின் துணையினால், 1920 இல் பிரித்தானியர் டேர்விசு அரசைத் தோற்கடித்தனர். மசீர்த்தீன் சுல்தானகத்துக்கும், ஓப்யோ சுல்தானகத்துக்கும் எதிராகப் படையெடுத்து அவற்றைக் கைப்பற்றிய இத்தாலி, சோமாலியாவின் வடகிழக்கு, மத்திய, தெற்குப் பகுதிகளைத் தனது முழுமையான கட்டுப்பாட்டுக்குள் கொண்டுவந்தது.  

## வரலாற்றுக்கு முந்திய காலம்
ஒன்றைக் குறிக்கும் புதிய கற்காலப் பாறை ஓவியம்.]]  
டோயியான், ஆர்கெய்சான் ஆகிய பண்பாடுகள் செழித்திருந்த பழைய கற்காலத்தில் இருந்தாவது சோமாலியப் பகுதியில் மனிதர்கள் வாழ்ந்திருக்க வேண்டும். ஆப்பிரிக்காவின் கொம்புப் பகுதியின் புதைக்கும் வழக்கங்கள் தொடர்பான மிகப் பழைய சான்றுகள், கிமு 4 ஆயிரவாண்டுகளுக்கு முற்பட்ட காலத்தைச் சேர்ந்த சோமாலியாவின் இடுகாடுகளில் இருந்து கிடைக்கின்றன. வடக்கில் உள்ள சலேலோ களத்தில் கிடைத்த கற் கருவிகள், பழைய கற்காலத்தில் கிழக்குக்கும் மேற்குக்கும் இடையிலான தொல்லியல் பொதுமையை விளக்கும் முக்கிய தொல்பொருட்கள் என 1909 இல் சுட்டிக்காட்டப்பட்டது.  

மொழியியலாளர்களின் கருத்துப்படி, முதலாவது ஆப்பிரிக்க-ஆசிய மொழிகளைப் பேசும் மக்கள், புதிய கற்காலத்தில், அம் மொழிக் குடும்பத்தின் மூலத் தாயகமாகக் கருதப்படும் நைல் பள்ளத்தாக்கு அல்லது அண்மைக் கிழக்கில் இருந்து சோமாலியப் பகுதிக்குள் வந்தனர். ஆனால், வேறு சில அறிஞர்கள், ஆப்பிரிக்க-ஆசிய மொழிக் குடும்பம் ஆப்பிரிக்காவின் கொம்புப் பகுதியிலேயே தோற்றம் பெற்றது எனவும் அங்கிருந்து ஏனைய இடங்களுக்குப் பரவியது எனவும் கருதுகின்றனர்.  

வடக்கு சோமாலியாவில் உள்ள அர்கெய்சாவின் புறப் பகுதியில் உள்ள லாசி கீல் தொல்லியல் தொகுதி ஏறத்தாழ 5,000 ஆண்டுகளுக்கு முற்பட்டது. இங்கே காட்டு விலங்குகள், அலங்கரிக்கப்பட்ட பசுக்கள் போன்றவற்றைக் குறிக்கும் பாறை ஓவியங்கள் காணப்படுகின்றன.
# டிசுக்கோக்சு



**டிசுக்கோக்சு** (*Discogs*, டிஸ்கோகிராபி என்பதன் சுருக்கம்) ஒலிப்பதிவுகளின் தகவல்களைக் குறித்த வலைத்தளமும் கூட்டவழி மூலம் பெறும் தரவுத்தளமும் ஆகும். இது வணிகமயமாக்கப்பட்டவை, மேலுயர்த்து வெளியீடுகள், வெளியிடப்படாத பாடல்கள், நிறுவனங்கள் வெளியிடாதவை என அனைத்து வகைகளையும் உள்ளிட்ட ஒலிப்பதிவுகளின் தகவல்களை ஒன்றுசேர்க்கிறது. டிசுக்கோக்சு வழங்கிகள், தற்போது **discogs.com** என்ற ஆள்களப் பெயரில் இயங்குகின்றது; இதன் உரிமையாளர் சிங்க் மீடியா நிறுவனமாகும். இவை ஐக்கிய அமெரிக்காவின் போர்ட்லன்ட் நகரில் அமைந்துள்ளன. இந்த வலைத்தளம் அனைத்து வகை, அனைத்து வடிவ வெளியீடுகளையும் பட்டியல்படுத்துகிறது என்றாலும் மின்னணு இசை வெளியீடுகளின் தரவுத்தளமாக பெரிதும் அறியப்படுகின்றது. இதில் குறிப்பிடத்தக்க அளவில் வினைல் தட்டுக்களில் பதியப்பட்ட இசை குறித்த தகவல்களும் சேகரிக்கப்பட்டுள்ளன. டிசுக்கோக்சு தற்போது 9 மில்லியனுக்கும் கூடுதலான வெளியீடுகள், 5 மில்லியனுக்கும் கூடுதலான கலைஞர்கள், ஒரு மில்லியனுக்கும் கூடிய இசைநிறுவனங்கள் குறித தகவல்களை கிட்டத்தட்ட 400,000 பயனர்களின் கணக்குகள் மூலம் சேகரித்துள்ளது.  
## மேற்சான்றுகள்
# மீன் ஒரு மனித உணவு

மூலிகைகளுடன் மீன்]]  
இன்றைய காலகட்டத்தில் அநேக மீன் இனங்கள் உலகம் முழுவதும் மனித உணவாக அருந்தப்படுகிறது. நினைவுக்கு எட்டாத  காலங்களிலிருந்தே மீனானது புரதம் மற்றும் மனிதர்களுக்கு வேண்டிய இதரச் சத்துக்களின் இருப்பிடமாக முக்கிய ஆதாரமாக உள்ளது.  

சமையல் மற்றும் மீன் என்று ஒரு அமைப்பை எடுத்துக் கொண்டால் நாம் முதலில் ஓட்டுடலிகளான “ஷெல் மீனைத்” தான் சேர்க்க வேண்டும். இவற்றில் மெல்லுடலிகள், ஓடுடைய கணுக்காலிகள் மற்றும் முட்தோலிகள் போன்ற மீன் வகைகள் சேரும். ஆங்கிலத்தில் மீன் மற்றும் அதில் சமைக்கப்பட்ட உணவை வேறுபடுத்துவதில்லை. தற்போதைய நவீன ஆங்கிலச் சொல்லான ஃபிஷ் என்பது பண்டைய ஆங்கிலச் சொல்லான ஃபிஸ்க் என்ற சொல்லில் இருந்து தோன்றியது. ஆங்கிலத்தில் கடல் உணவு என்பது கடல், பெருங்கடல் மற்றும் மற்ற கடல்சார் இடங்களில் காணப்படும் மீனையும் அதிலிருந்து தயாரிக்கப்படும் உணவையும் குறிக்கும்.  

## மீனின வகைகள்
32,000 மேற்பட்ட வகையான மீன் இனங்கள் கண்டுபிடிக்கப்பட்டு வகைப்படுத்தப்பட்டுள்ளது. இதனால் இது முதுகெலும்பு பிராணிகளில் பல்வேறு தன்மை கொண்ட குழுவாக அறியப்படுகிறது. இது போக அநேக வகை ஓட்டுடலிகளும் காணப்படுகிறது. ஆனாலும் ஒரு சிறிய அளவு மீன் வகைகளே உணவாக உண்ணப்படுகிறது.  

## மீன் உணவு தயாரிக்கும் விதம்
மீனானது பல வகைகளில் தயாரிக்கப்படுகிறது. சமைக்காமல் (பச்சையாக) (எ.டு. சசிமி), காடியில் ஊறவைத்துப் பதப்படுத்தப்பட்ட மீனாக (எ.டு. செவிச்) அல்லது வேவித்தல், அடுதல் மற்றும் பொரித்தல் மூலம் சமைக்கப்பட்ட உணவாக (எ.டு. வறுத்த மீன், பொரித்த மீன், குழம்பு மீன்), தீயில் வாட்டுவது அல்லது வெள்ளை ஒயினில் சமைப்பது (எ.டு. கோர்ட் – பௌஇலான்) அல்லது ஆவியில் வேகவைத்தல் ஆகியவை சில வகை உணவு தயாரிக்கும் முறைகளாகும். பலதரப்பட்ட நாட்டுப் பண்பாடுப்படி உபயோகப்படுத்தப் பட்ட சமையல் முறைகள் மற்றும் உணவுப் பாதுகாப்பு முறைகள் தற்போதைய நவீன காலத்திற்கு தேவையற்றதாக இருந்தாலும் அவைகள் தரும் ருசி மற்றும் உணவின் தன்மைக்காக பயன் படுத்தப் படுகிறது.  

## ஊட்டச் சத்து மதிப்பு

| 100கி வெள்ளை அல்லது எண்ணெய் மீனின் ஊட்டச்சத்துக்களின் ஒப்பீடு |
| --- |
இடைநிலை தொழிற்நுட்ப வெளியீட்டுக் கழகம் 1992 இல் மீனானது மிகவும் தரம் வாய்ந்த உயர் நிலை புரதம் கொண்டுள்ளது மற்றும் அவற்றில் அநேக உயிர்ச்சத்துகளும் தாது உப்புக்களும் காணப்படுகின்றன என எழுதியது. இவைகள் வெள்ளை மீன்கள், எண்ணெய் மீன்கள் அல்லது ஓட்டுடலிகள் என்று வகைப்படுத்தப்பட்டுள்ளன. இவற்றில் வெள்ளை மீன் எடுத்துக் காட்டாக பன்னா மற்றும் வஞ்சீரம் மீன்களில் மிகக் குறைந்த அளவே கொழுப்புச் சத்து காணப்படுகிறது (பொதுவாக 1% ற்கும் குறைவு). எண்ணெய் மீன்கள் எடுத்துக்காட்டாக சாளை அல்லது மத்தி மீன்கள் 10 – 25% கொழுப்புச் சத்து உடையவை. ஆனால் ஓட்டுடலிகள் அவைகளில் உள்ள அதிகப்படியான கொழுப்புச் சத்துக் காரணமாக கொழுப்பில் கரையும் விட்டமின்களை (ஏ,டி,ஈ மற்றும் கே) கொணட்தாகக் காணப் படுகிறது. மேலும் முக்கிய அத்தியாவசிய கொழுப்பு அமிலங்களும் உடையதாக்க் காணப் படுகிறது. இவைகள் அனைத்தும் மனித உடலின் உடலியக்கச் செயல் பாடுகளுக்கு மிகவும் அவசியமானதாகும்.  

## மீன் உணவு தரும் ஆரோக்கிய நன்மைகள்
மீனில் உள்ள ஊட்டச்சத்துக்கள், தாது உப்புக்கள் முக்கியமாக கடற்பரப்புகளில் வாழும் மீன்களில் காணப்படும் அதிக ஆரோக்கிய ஒமேகா-3 கொழுப்பு அமிலங்கள் ஆகியவை இருப்பதாக கண்டறியப்பட்டது. அது மட்டுமல்ல இவைகள் மனித இதயத்திற்கு நல்லது என்றும் மூளை வளர்ச்சிக்கும் இன பெருக்கத்திற்கும் இது அதிக உதவியாகக் காணப்படுகிறது என்றும் அறியப்பட்டது. இந்த ஆராய்ச்சி மனித வாழ்க்கைக்கு மீன் எவ்வளவு முக்கிய காரணமாக உள்ளது என்பதை அடிக்கோடிட்டு காட்டியது.
# மலுக்கு கடல்


**மொலக்கா கடல்** (The Moluccan Sea) (Indonesian: *Laut Maluku*) இந்தோனேசியாவிற்கு அருகில் மேற்கு அமைதிப் பெருங்கடலில் அமைந்துள்ள கடற்பரப்பாகும். சுலாவெசி என்ற இந்தோனேசியத் தீவுகளை மேற்கிலும், அல்மஹேராவை கிழக்கிலும், சுலா தீவுகளைத் தெற்கிலும் கொண்டுள்ளது. மொலக்கா தீவின் மொத்த பரப்பானது 77,000 சதுர மைல்கள் (200,000 சதுர கிலோமீட்டர்கள்) ஆகும். இந்த மொலக்கா கடலானது பவள வளம் நிறைந்ததாகும். இதன் ஆழம் காரணமாக நீரில் குதித்து மூழ்குதல் விளையாட்டிற்கான தலங்களைக் கொண்டுள்ளது. நீரின் ஆழம் இக்கடல் பகுதியை மூன்று மண்டலங்களாக பிரிக்கும் காரணத்தை விளக்குகிறது. பசிபிக் பெருங்கடலில் இருந்து வரும் நீர் இப்பகுதியைச் சுற்றியுள்ள ஆழம் குறைந்த கடல்களுக்கு கடத்தும் வேலையைச் செய்கிறது. மொலக்கா கடலின் மிக ஆழமான பகுதி 15,780-அடி (4,810-மீட்டர்) ஆழமுள்ள பட்ஜான் (Indonesian: *Bacan*) வடிநிலமாகும். இந்த பகுதி காலமுறையாக பூகம்ப அனுபவங்களுக்குப் பெயர் பெற்றது. இது கடலின் பரப்பிலிருந்தே ஒரு நுண்ணிய தட்டாக உருவாகிறது. இதில் மொலக்கா கடலை இரண்டு எதிர் திசைகளிலும் பின்வாங்குகிறது:ஒன்று யூரேசிய தட்டின் திசைக்கு மேற்காகவும், மற்றொன்று பிலிப்பைன்ஸ் கடல் தட்டு திசைக்கு கிழக்காகவும் பின்வாங்குகிறது.  

## அமைவிடம்

மொலக்கா கடலானது தெற்கே பாண்டா கடல் மற்றும் மேற்கில் செலிபஸ் கடல் வடக்கே பிலிப்பைன் கடல் மற்றும் கிழக்கே ஹல்மாஹரா கடல் ஆகியவற்றை எல்லைகளாகக் கொண்டுள்ளது. மொலக்கா கடலின் எல்லையோரங்களில் வடகிழக்கில் ஹல்மஹேரா தீவையும், மையத்தில் புரு மற்றும் செராம் தீவையும் மற்றும் மேற்கில் சுலவேசி தீவையும் கொண்டுள்ளது. டாலவ்டு தீவுகள் இக்கடலின் வடக்கு எல்லையாகக் கருதப்படுகிறது. இக்கடலின் பெயரால் அழைக்கப்படும் மொலக்கா நிலவியல் தட்டு வடக்கே நீண்டு செல்கிறது.  
சர்வதேச நீர்ப்பரப்பு நிறுவனமானது (IHO) மொலக்கா கடலை கிழக்கிந்திய ஆர்ச்சிபெலேகோ கடல்களுக்குள் ஒன்றாக வரையறுக்கிறது. சர்வதேச நீர்ப்பரப்பு நிறுவனமானது இக்கடலின் எல்லைகளைப் பின்வருமாறு வரையறுக்கிறது:  

<blockquote>  

*வடக்கில்* செலிபஸ் தீவுகளின் வடகிழக்கு ஓர எல்லையிலிருந்து சியாவு வழியாக சுலவேசி தீவுகள் மற்ம் சாங்கிர் தீவின் தெற்கு முனைக்கு வரையப்பட்ட கோடு அங்கிருந்து டாலவ்டு தீவுகளின் தெற்கு அதிஎல்லைக்கு இத்தீவுகளின் வழியாக வரையப்பட்டு பின் வடகிழக்கு அதிஎல்லைக்கும் மேலும் அங்கிருந்து மோரோட்டி தீவின் வடக்கு முனையான டான்ஜோங்கிற்கு வரையப்பட்ட கோடு  

*கிழக்கில்* வாஜாபோயேலா அளவிற்குத் தெற்கில் டான்ஜோங் சோபியிலிருந்து மோரோடாயின் மேற்கு கடற்கரையோரம் , அங்கிருந்து ஹால்மஹேரா மற்றும் டான்ஜோங் லிபோலோவின் தெற்கு அதிஎல்லைக்கு மேற்கு கடற்கரையின் கீழாக  

*தெற்கில்* ஹால்மஹேராவின் தெற்கு அதிஎல்லையிலிருந்து பிசா(செடைல்) தீவின் வடமுனைக்கான கோடு, அங்கிருந்து ஒபி மேஜரின் வடக்கு அதி எல்லைக்கு, டான்ஜாங் அகே லாமோவின் தென்மேற்கு முனைக்கு இத்தீவின் வழியாக, அங்கிருந்து டான்ஜாங் டெஹேகோலனா,(சுலா தீவுகளின் சோயெலாவின் கிழக்கு அதியெல்லை), டான்ஜாங் மேரிகாசோவின் மேற்கு அதியெல்லைக்கு வடக்கு கரைகளின் வழியாக, அங்கிருந்து பாங்காய் தீவின் தென்கிழக்கு முனைக்கு ஒரு கோடு .  

*மேற்கில்.* பாங்காயின் கிழக்கு கடற்கரை மற்றும் பெலெங் தீவுகளிலிருந்து வடக்கு பாங்காளான் வரை அங்கிருந்து Tg.போடோக்கிற்கு (செலிபெஸ்) கடற்கரையைச் சுற்றி Tg. பாசிர் பான்ட்ஜங்கிற்கு மற்றும் குறுக்காக Tg. டோம்பாலிலாடோவிற்கு எதிர் கரையில், அங்கிருந்து மேலாக கிழக்கு கரை Tg.போயிசான், செலிபெஸின் வடகிழக்கு அதியெல்லைக்கு.  

</blockquote>
# மூளைச் சேதம்

**மூளைச் சேதம்** அல்லது **மூளைக் காயம்** (*brain injury*, **BI**)  என்பது மூளை செல்கள் அழிதல் அல்லது சிதைவடைதலைக் குறிக்கிறது. மூளைக் காயங்கள் பொதுவாக உள் மற்றும் வெளிப்புறக் காரணிகளால் ஏற்படுகின்றன. எதிர்பாராத அதிர்ச்சியால் தூண்டப்பட்ட வலுவடைந்த நரம்பு சேதத்தினால் பரவலான மூளைச் சேதம் ஏற்படுகிறது.  

## அறிகுறிகள்
மூளைக் காயத்தின தீவிரம் மற்றும் எந்த அளவிற்கு மூளை பாதிக்கப்பட்டுள்ளது என்பதனை  அடிப்படையாகக் கொண்டு அறிகுறிகள் வேறுபடுகின்றன. மூன்று விதமாக மூளைக் காயத்தின் தீவிரம் மூன்று பிரிவுகளில் வகைபடுத்தப்பட்டுள்ளது. மூளை காயங்கள், இலேசான மிதமான அல்லது கடுமையான  

### இலேசான மூளைக் காயங்கள்
இலேசான மூளைக் காயத்தின் அறிகுறிகள் தலைவலி, குழப்பங்கள், வளைந்த காதுகள், சோர்வு, உறக்க மாற்றங்கள், மனநிலை அல்லது நடத்தை.  பிற அறிகுறிகள் நினைவகம், செறிவு, கவனத்<nowiki/>தை அல்லது சிந்தனை  இவற்றில் ஏற்படும் பிரச்சனைகள்.  

### மிதமான/கடுமையான மூளைக் காயங்கள்
அறிந்து கொள்வதில் ஏற்படும் அறிதிறன் குழப்பம்,  அசாதாரண நடத்தை, பேச்சு குழைதல், கோமா அல்லது மற்ற உணர்வு கோளாறுகள் இதன் அறிகுறிகளில் அடங்குகின்றன. உடல் அறிகுறிகள் - தலைவலி அல்லது மோசமான வாந்தி அல்லது குமட்டல், வலிப்பு, அசாதரணமாக கண்கள் விரிவடைதல், தூக்கத்தில் இருந்து எழ இயலாமை, பலவீனம், ஒருங்கிணைப்பு இழத்தல் முதலியன.  

### குழந்தைகளிடம் காணும் அறிகுறிகள்
குழந்தைகளிடம் காணப்படும் அறிகுறிகளில் இவை  அடங்குகின்றன. உணவுப் பழக்கத்தில் மாற்றங்கள், தொடர்ந்து எரிச்சல் அல்லது சோகம், கவன மாற்றங்கள்,  தூக்கம் பாதிக்கப்பட்ட பழக்கம், பொம்மைகள் மீது குறைந்த ஆர்வம்.  

## காரணங்கள்
மூளைக் காயங்கள்  தலைக்கு வெளியே ஏற்பட்ட காயங்கள், தலைக்கு உள்ளே ஏற்பட்ட காயங்கள், வேகமாக ஏற்பட்ட காயங்கள், நச்சு இரசாயனங்கள் வெளிப்பாடு, ஆக்சிஜன் பற்றாக்குறை, கட்டிகள், தொற்று, பக்கவாதம் என பல காரணங்களால் ஏற்படுகின்றன. மூளைக் காயங்கள் ஏற்பட மிக பரவலான காரணங்கள் நோய்கள், மற்றும் காயங்கள். பிறந்த போது ஏற்படும் தாழாக்சியம் பரந்த மூளை சேதம் பிறந்த ஏற்பட காரணமாகும். நெடுங்காலம் தாழாக்சியம் கிளாஸ்கோ கோமா அளவீட்டின் அடிப்படையில் மூளைக் காயத்தின் தீவிரம் பின்வருமாறு வகைப்படுத்தப்பட்டுள்ளது , தீவிரமான மூளை காயங்கள் மதிப்பெண் 3-8, மிதமான மூளை காயங்கள் மதிப்பெண் 9-12 மற்றும் இலேசான மூளைக் காயங்கள் மதிப்பெண் 13-15.  

## மேலாண்மை
மூளைக் காயத்தில் பாதிப்பு ஏற்பட்ட பிறகு மறுவாழ்வு செயல்களில் பல்வேறு தொழில் துறையில் உள்ளவர்கள் மருத்துவ பராமரிப்பில் ஈடுபடுகின்றனர். நரம்பியல் மருத்துவர்கள், நரம்பியல் வல்லுநர்கள், மற்றும் மூளை காயம் சிறப்பு சிகிச்சை மருத்துவர்கள் இதில் அடங்குகின்றனர். நரம்புசார் உளவிலயலாளர்கள்(குறிப்பாக மருத்துவ நரம்பு சார் உளவியலாளர்கள்) உளவியலாளர்கள் மூளைக் காயத்தின் தீவிரத்தை மதிப்பீடு செய்து அதற்கான புனர்வாழ்வு உத்திகளை உருவாக்குகின்றனர்.  

உடலியக்க மருத்துவர்கள், மூளைக் காயம் பாதிப்பு ஏற்பட்ட பின் மறுவாழ்வு செயல்பாடுகளில் ஒரு குறிப்பிட்ட பங்கு வகிக்கின்றனர். முதலில் புறவழிமூளைக் காயம் (TBIs), ஏற்படும் போது பின்வரும் உடலியக்க மருத்துவம் வழங்கப்படுகிறது. உணர்ச்சி தூண்டுதல்,  உடற்பயிற்சி மற்றும் காற்று சார்ந்த பயிற்சி, செயல்பாட்டு பயிற்சி. உணர்ச்சி தூண்டுதல் மீண்டும் புலன் உணர்வினை பெறுவதைக் குறிக்கிறது  

## முன்கணிப்பு(வருவதுரைத்தல்)
மூளைச் சிதைவின் முன்னேற்றம் அதன் தன்மை, இடம், மூளை பாதிப்பின் விளைவுகள் இவற்றில் முன்கணிப்பு செய்யப்படுகிறது. (பார்க்க முதலில் புறவழி மூளைக் காயம், மைய மற்றும் பரவலான மூளை காயம், முதன்மை மற்றும் இரண்டாம் நிலை மூளை காயம்).
# பியூராக்சான்



**பியூராக்சான்** *(Furoxan)* என்பது C2H2N2O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 1,2,5-ஆக்சாடையசோல் 2- ஆக்சைடு என்ற பெயராலும் அழைக்கிறார்கள். ஐசோசாக்சோல் குடும்பத்தில் இடம்பெற்றுள்ள ஒரு பல்லின வளையச் சேர்மமான இது பியூரசானின் அமீன் ஆக்சைடு வழிப்பொருளாகும். இது நைட்ரிக் ஆக்சைடை கொடையளிக்கிறது. இதன் அடிப்படையில் பியூரசானும் அதன் வழிப்பொருட்களும் புதிய மருந்துகள் உருவாக்கும் நோக்கிலும், தொட்டறியும் உணர்வற்ற உயர் அடர்த்தி வெடிபொருளாகவும் பயன்படுத்த தீவிரமாக ஆராயப்பட்டு வருகின்றன. இப்ராமிடில் இதற்கு ஒரு எடுத்துக்காட்டாகும்.  

நைட்ரைல் ஆக்சைடுகளை இருபடியாக்கல் செய்து பியூராக்சான்கள் தயாரிக்கப்படுகின்றன.
# பேகம் அபிதா அகமது

**பேகம் அபிதா அகமது:** (17 ஜூலை 1923 – 7 டிசம்பர் 2003) இவர் ஒரு இந்திய அரசியல்வாதி ஆவார். 1974-1977 களில் இந்தியாவின் முதல் பெண்மணியாக இருந்துள்ளாா். இந்தியாவில் ஐந்தாவது இந்திய ஜனாதிபதி பக்ருதின் அலி அகமது (1974-1977) அவர்களின் மனைவி ஆவார். இவர் இரண்டு முறை மக்களவை உறுப்பினராக உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.  

## இளமை காலம்
இவர் 17 ஜூலை 1923 இல் உத்தரப் பிரதேச மாநிலத்திலுள்ள ஹேக்புா் பதாயுன், எனுமிடத்தில் முகமது சுல்தான் ஹைதர் 'ஜோஷ்' என்பவருக்கு பிறந்தார்.. அகமது, அலிகாா் பெண்கள் கல்லூரியிலும், அலிகார் முஸ்லீம் பல்கலைக்கழகத்திலும் பயின்றாா். அவர் தலைசிறந்த சூபி தலைவா்களான பக்ருதின் கஞ்ஷங்கா் மற்றும் ஷேக் சலிம் சிஸ்டி போன்றோா்களின் நேரடி வாாிசாக கருதப்படுகிறாா்..  

## வாழ்க்கை

- இவர் இரண்டு முறை மக்களவை உறுப்பினராக உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.
- அகமது கடவுளின் கருணை என்ற அமைப்பை நிறுவி, கீழ் இந்திய சங்கங்கள் பதிவு சட்டத்தின் படி, பதிவு செய்தாா்.
- இவர் இந்தியா இஸ்லாமிய கலாச்சார மையத்தின் (IICC) உறுப்பினராக இருந்தார். இந்த அமைப்பு ஏப்ரல் 1981.இல் பதிவு செய்யப்பட்டது.
- அகமது ஹம்சப் நாடகம் குழுவை 1974 இல் உருது திரையரங்கில் உருவாக்கினாா்..

### தொலைக்காட்சி தயாரிப்பு
அவர் கஹானி ஷாஜகானபாத் மற்றும் ஷோ்சா சூாி போன்ற தொலைக்காட்சி தொடர்களை தயாாித்தாா்.  

இவரும் குா்பீா் சிங் கிரெவல் ஆகியோா் இணைந்து DD நேஷனலில் வெளியிட்டனா்.  

## அஞ்சலி
ஷம்சுல் ஹசன், "காளிப்" இன் உயிர் சிலையை திறந்து வைக்க அகமது உத்திரவிட்டாா்.<div></div>அபிதா பேகம் எக்ஸ்பிரஸ் இவரது பெயரால் பெயா் வைக்கப்பட்டது. இந்த இரயில் டெல்லி சந்திப்பு மற்றும் ராக்ஷவல் இடையே ஒடக்கூடியது. தற்போது . பெயா் மாற்றப்பட்டுள்ளது. சத்தியாக்கிரக எக்ஸ்பிரஸ் என்று அழைக்கப்படுகிறது.
# ஐந்தாம் சார்லசு, புனித உரோமைப் பேரரசர்



**ஐந்தாம் சார்லசு** (*Charles&nbsp;V,* ; ; ; ; ; 24 பெப்ரவரி 1500 – 21 செப்டம்பர் 1558) 1516 முதல் (** முதலாம் சார்லசாக**) எசுப்பானியப் பேரரசையும் 1519 முதல் புனித உரோமைப் பேரரசையும் ஒருசேர ஆண்டுவந்த அரசராவார். 1506இலிருந்து பர்கண்டி சிற்றரசின் நிலங்களையும் ஆண்டுவந்தார். 1554 முதல் 1556 வரையிலான காலகட்டத்தில் இந்தப் பதவிகளை ஒன்றன்பின் ஒன்றாகத் துறந்து வந்தார். மரபுரிமை வழியே மேற்கு, மத்திய, தெற்கு ஐரோப்பாவின் பெரும்பகுதியை தனது ஆட்சியின் கீழ் கொண்டு வந்தார். தவிரவும் அமெரிக்காவிலிருந்த சார்புநிலங்களையும் ஆசியப் பகுதிகளும் இவரது ஆளுகைக்கு கீழிருந்தன. எனவே இவரது ஆளும் நிலப்பரப்பு கிட்டத்தட்ட 4 மில்லியன் சதுர கிலோ மீட்டராக (1.5 மில்லியன் சதுர மைல்கள்), பரந்திருந்தது. இந்த ஆட்சியே முதன்முதலில் "எப்போதும் சூரியன் மறையாதப் பேரரசு" என குறிப்பிடப்பட்டது.  
## படிமத்தொகுப்பு

## மேற்சான்றுகள்
# கோ. நாகப்பா ஆல்வா

**டாக்டர். கோடுமேன். நாகப்பா ஆல்வா** ஒரு இந்திய அரசியல்வாதி ஆவார். இந்திய பாராளுமன்றத்தின் ராஜ்ய சபா உறுப்பினராக பணியாற்றினாா். மேலும் கர்நாடகா மாநில அரசில் சுகாதார அமைச்சராக இருந்துள்ளாா். இந்த கருநாடக அரசை மைசூா் அரசு என அழைக்கப்பட்டது.  

## வாழ்க்கை வரலாறு
துளு மொழி பேசக்கூடிய விவசாய பன்ட் குடுப்பத்தில் பிறந்தார். இவர் அரசியலுக்கு வருவதற்கு முன்பு, M. B. B. S. பயின்று மருத்துவத்தில் பயிற்சி பெற்றாா். 1957 இல் கருநாடக மாநில சுரக்கல் தொகுதியிலிருந்து கருநாடக சட்டசபை<nowiki/>க்கு தாே்ந்தெடுக்கப்பட்டதிலிருந்து அவரது அரசியல் வாழ்க்கை தொடங்கியது எனலாம். பின்பு 1962 இல் மறுபடியும் கருநாடக சட்டசபைக்கு தாே்ந்தெடுக்கப்பட்டாா். இந்த முறை மைசூா் மாநில அரசில் (கருநாடகம்) சுகாதார அமைச்சராக பணியாற்றினாா். 1970 முதல் 1976 வரை இந்திய பாராளுமன்றத்தின் மேல் சபையான மாநிலங்களவை<nowiki/>க்கு தோ்ந்தெடுக்கப்பட்டு ஆறு ஆண்டுகள் பணியாற்றினாா். இவரது மகன் ஜீவராஜ் ஆல்வா கருநாடக சட்டசபை உறுப்பினராக பணியாற்றினாா். மற்றும் ராமகிருஷ்ண ஹெக்டே நிர்வாகத்தில் அமைச்சராகவும் பணியாற்றினாா். இவர்கல்யாணி ஆல்வாவை மணந்தார். இவர்களுக்கு நான்கு குழந்தைகள் (மூன்று மகன்கள் மற்றும் ஒரு மகள்) இருந்தன.
# இங்கிலாந்தின் முதலாம் மேரி



**முதலாம் மேரி** (*Mary I*, 18 பெப்ரவரி 1516&nbsp;– 17 நவம்பர் 1558) சூலை 1553 முதல் அவரது இறப்பு வரை இங்கிலாந்து அயர்லாந்து இராச்சியங்களின் அரசியாக இருந்தவர். இங்கிலாந்து அவரது தந்தை எட்டாம் என்றியின் காலத்தில் சீர்திருத்தத் திருச்சபையைத் தழுவியிருந்தது; இதனை மாற்றி இங்கிலாந்தை மீளவும் கத்தோலிக்க வழிகளுக்குத் திருப்ப அவர் எடுத்த கடுமையான நடவடிக்கைகளுக்காக அறியப்படுகிறார். இதற்காக அவர் நிறைவேற்றிய கொலைகளை அடுத்து அவரை சீ்ர்திருத்த வாத எதிரிகள் "**பிளடி மேரி**" (*குருதிக்கறை மேரி*) என அழைத்தனர்.  

எட்டாம் என்றியின் முதல் மனைவி காத்தரீனுக்குப் பிறந்தவர்களில் மேரி மட்டுமே எஞ்சிய ஒரே பெரியவளாகும் வரை உயிருடன் இருந்த மகவாகும். 1547இல் மேரியின் தம்பி (என்றியின் இரண்டாம் மனைவி ஜேன் செய்மோருக்குப் பிறந்தவர்) இங்கிலாந்தின் ஆறாம் எட்வேர்டு ஒன்பது அகவையில் அரியணை ஏறினார். 1553இல் உயிர்க்கொல்லி நோயொன்றுக்கு எட்வர்டு வீழ்ந்தபோது தனக்கு அடுத்த வாரிசுப் பட்டியலிலிருந்து மேரியின் பெயரை நீக்க முயன்றார். தனது ஆட்சியில் தான் கொணர்ந்த சீர்திருத்த கிறித்தவத்திற்கு எதிராக மேரி செயல்படுவார் என எண்ணியே (அவரது எண்ணம் பின்னாளில் உறுதியானது) இத்தகைய முயற்சியை மேற்கொண்டார். அவரது மரணத்திற்குப் பின்னர் முன்னணி அரசியல்வாதிகள் சீமாட்டி ஜேன் கிரேயை அரசியாக்க முயன்றனர். மேரி கிழக்கு ஆங்கிலயாவில் ஓர் படையைத் திரட்டி ஜேனை பதிவியிலிருந்து தீக்கினார்; இறுதியில் ஜேனின் தலை துண்டிக்கப்பட்டது. ஜேன் மற்றும் மத்தில்டா ஆகியோரின் ஐயுறாவான பதவிக்காலத்தை தவிர்த்தால் மேரியே இங்கிலாந்தை ஆண்ட முதல் அரசியாவார். 1554இல் மேரி எசுப்பானியாவின் பிலிப்பை திருமணம் புரிந்து 1556இல் அவர் அரசராக பதவியேற்ற பின் ஆப்சுபர்கு எசுப்பானியாவின் உடனுறை துணை ஆனார்; இருப்பினும் மேரி எசுப்பானியா சென்றதில்லை.  

மேரியின் ஐந்தாண்டுக் கால ஆட்சியில் *மேரியின் ஒறுத்தல்கள்* என அழைக்கப்படும் சமய ஒறுத்தலில் 280க்கும் கூடுதலானவர்களுக்கு எரிக்கவைத்து மரணதண்டனை வழங்கினார். 1558இல் மேரியின் மரணத்திற்குப் பின்னர், என்றிக்கும் ஆன் பொலினுக்கும் பிறந்த அவரது சகோதரி மற்றும் அடுத்த வாரிசான இங்கிலாந்தின் முதலாம் எலிசபெத், அவரால் மீள்நிறுவப்பட்ட கத்தோலிக்கத்தை மாற்றி திரும்பவும் சீர்திருத்த சபையை நிறுவினார்.
# ராணியின் குதிரைத் தற்காப்பு

ராணியின் குதிரை ஆட்டம்(இதற்கு நிம்சோவிட்ச் ராணி சிப்பாய் தற்காப்பு அல்லது புகோல்ஜுபவ்-மீகினாஸ் தற்காப்பு என்ற பெயரும் உண்டு) என்பது ஒரு சதுரங்க திறப்பாகும்.  

: 1. d4 Nc6  

ECOவில் ராணி குதிரை தற்காப்பு ஆட்டத்தின் குறியீடு A40.  

## கலந்தாய்வு
இத்தற்காப்பு, மிக நவீன சதுரங்க வீரர்களான ஆரோன் நிம்சோவிட்ச் மற்றும் இபிம் புகோல்ஜுபவ் ஆகியோரால் விளையாடப்பட்டாலும் இது பிரபலமடையவில்லை.1...Nc6 என்ற நகர்த்தல் கருப்பின் c-சிப்பாயை முடக்குகிறது; பெரும்பாலும், வெள்ளை காய்களின் அமைப்பு தெளிவாக தெரியும் வரை கருப்பு இந்நகர்த்தலை தாமதப்படுத்துகிறது.  

1.d4 Nc6  நகர்த்தல்கள் பெரும்பாலும் வேறு திறப்பிற்கு இடமாற்றம் அடைகிறது .  2.e4க்கு பிறகு நிம்சோவிட்ச் தற்காப்பு எழுகிறது. 2.Nf3 d5க்கு பிறகு ராணியின் சிப்பாய் ஆட்டம் சாத்தியமாகிறது.  2.c4 d5க்கு பிறகு சீகோரின் தற்காப்பு ஆரம்பமாகிறது.  

1.d4 Nc6 நகர்த்தலுக்கு சில வரிகள் தனித்தன்மை வாய்ந்தவை, மிக முக்கியமாக  2.d5 இந்நகர்த்தல் குதிரையை e5 கட்டத்திற்கு விரட்டும். இத்திறப்பை பார்த்தால் இடமாற்றமடைந்த அலிகைன் தற்காப்பு போன்று இருக்கும்.  . சிட் பிக்கார்டின், திறப்பு ஆட்டத்தின் புத்தகத்தில் இந்நகர்த்தல் மாறுபாட்டிற்கு போசோ-இந்தியன் தற்காப்பு ( **Bozo–Indian Defense) என பெயரிடப்பட்டுள்ளது** – "போசொ(Bozo)" என்பது "நிம்சோ(Nimzo)" மற்றும் "போகோ(Bogo)"வின் கலவையாகும்.  

சக்கின் நான்காவது அத்தியாயமான "Chuck Versus the Family Volkoff"ல் ராணியின் குதிரை தற்காப்பு குறிப்பிடப்பட்டுள்ளது.  

## நகர்த்தல் மாறுபாடுகள்

- 2.d5 Nb8 (மோன்டிவிடியோ பின்வாங்கல்)
- 2.c4 e5 3.d5 Nd4 (கான்ஸ்டேட்டர் பலியாட்டம்)
- 2.c4 e5 3.d5 Nce7 (லுத்தானியன் மாறுபாடு)

## உதாரணம்
எரிக் வெயினிடிஷ்க் vs இபிம் புகோல்ஜுபவ், பட் இல்ஸ்டர் (ஜெர்மனி) 1938:  
**1. d4 Nc6 2. d5 Ne5 3. f4 Ng6 4. e4 e5** (இந்த அமைப்பு நிம்சோவிட்ச் தற்காபில் பெரும்பாலும் தோன்றும்) 1.e4 Nc6 2.d4 e5 3.d5 Nce7 4.f4 Ng6) **5. f5 Qh4+ 6. Kd2 Qxe4 7. fxg6 Qxd5+ 8. Ke1 Qxd1+ 9. Kxd1 hxg6 10. Nc3 c6 11. Nf3 f6 12. Bd3 Ne7 13. Re1 d5 14. h3 e4 15. Bxe4 dxe4 16. Nxe4 Kf7 17. Bd2 Nf5 18. b3 g5 19. Ke2 Nd6 20. Nf2 Bf5 21. Nd4 Bg6 22. Kf1 Nf5 23. Ne2 Bc5 24. Ne4 Bb6 25. c4 Rad8 26. Red1 Rxd2 27. Nxd2 Ne3+ 0–1**
# டிராத் ராம் ஆம்லா

**டிராத் ராம் ஆம்லா** (1913-2009) ஜம்மு மற்றும் காஷ்மீர்  மாநிலத்தை சார்ந்த ஒரு இந்திய அரசியல்வாதி ஆவார். இவர்  13 ஏப்ரல் 1913 இல் காஷ்மீர் (பிரித்தானிய இந்தியா) மாநிலம் முஜாபார்ஆபாத் எனுமிடத்தில் பிறந்தார்.  

இவர் இந்திய பாராளுமன்றத்தின் மேல் சபையான மாநிலங்களவைக்கு 1967-1970, 1970-1976, 1976-1982 மற்றும் 1985-1991 ஆகிய காலகட்டங்களில் மாெத்தம் நான்கு முறை இந்திய தேசிய காங்கிரஸ் கட்சி சார்பாக இதோ்ந்தெடுக்கப்பட்டாா். காஷ்மீா் பள்ளத்தாக்கில் மிகச்சிறந்த வெற்றி வணிகராக  செயல்பட்டாா். ஸ்ரீநகாில் மிகப்பொிய நட்சத்திர விடுதியும், திரை அரங்கையும் நடத்தி வந்தாா். டெல்லியிலும் மிகப்பொிய நட்சத்திர விடுதியை 1956 இல் தாெடங்கினாா். தற்சமயம் அவருடைய பேரன் நிா்வகித்து வருகிறாா்.  

ஆம்லா, 1939 இல் சத்தியதேவி என்பவரை மணந்தாா். அவா்களுக்கு கிருஷ்ணா, விஜயலட்சுமி, கிரன் என்ற மூன்று குழந்தைகளும் உள்ளனா்.காஷ்மீர் அரசியல்வாதி டிபி தார் மகன் விஜய் தார் என்பவரை கிரான் திருமணம் செய்து கொண்டார். 2009 ஆம் ஆண்டு ஜனவரி 22 ஆம் டிராத் ஆம்லா புது தில்லி<nowiki/>யில் இறந்தார்.
# சான்சிபார் தீவுக்கூட்டம்

சான்சிபார் தீவுக்கூட்டம் இந்தியப் பெருங்கடலில் கிழக்கு ஆப்பிரிக்காவின் கரையோரத்தில் உள்ளது. சான்சிபார் தீவுக்கூட்டம் பல தீவுகளின் கூட்டாகும். சான்சிபார் தீவுக்கூட்டத்தின் பெரும்பகுதி டான்ஜானியாவின் சான்சிபாரின் அரை-தன்னாட்சி பகுதிக்கு சொந்தமானது. மாஃபியா தீவு மற்றும் அதனுடன் தொடர்புடைய தீவுகள் நிலப்பகுதியில் ப்வாணி பிராந்தியத்தின் நிலப்பிரபுத்துவ ஆட்சியின் கீழ் வருகின்றன.  
## தீவுகளின் பட்டியல்
### முக்கிய தீவுகள்
- உன்கூஜா தீவு - இத்தீவுக்கூட்டத்தின் மிகப்பெரிய தீவு. இதுவே சான்சிபார் தீவு எனவும் அழைக்கப்படுகிறது.
- பெம்பா தீவு - இரண்டாவது மிகப்பெரிய தீவு
- லாத்தாம் தீவு - சிறிய மற்றும் மக்கள் வசிக்காத தீவு
- மாஃபியா தீவு
### உன்கூஜா தீவை சுற்றியுள்ள தீவுகள்
- பாவ்வே தீவு
- சாங்கூ தீவு
- சாப்வானி தீவு
- சாம்பே தீவு
- டாலோனி தீவு
- க்வாலே தீவு
- மீவீ தீவு
- நெம்பா தீவு
- ந்யான்கே தீவு
- பங்கி தீவு
- போபோ தீவு
- பூங்குமே தீவு
- ஸூயூம் தீவு
- உக்காம்பே தீவு
- உசி தீவு
- வுண்ட்வீ தீவு
### பெம்பா தீவு சுற்றியுள்ள தீவுகள்
- ஃபண்டோ தீவு
- ஃபன்ஸி தீவு
- ஜொம்பி தீவு
- கஷானி தீவு
- கிசிவா ஹமிசி
- கிசிவா கமாட்டா
- கிசிவா பாலீ
- கிசிவா நெ'கோம்ப்
- கோஜானி தீவு
- கோகோட்டா தீவு
- குஜி தீவு
- குவாடா சிறு தீவு
- மாத்தும்பி மாகுப்வா தீவு
- மாத்தும்பினி தீவு
- மிசலி தீவு
- ஜாஓ தீவு
- பனானி தீவு
- பன்சா தீவு
- ஷமியாணி தீவு
- சும்தமா தீவு
# நாராயண் சிங் அம்லபே

**நாராயண் சிங் அம்லபே** ( ஜூன் 1 1951இல் இராஜ்காா் மாவட்டத்திலுள்ள அம்லபே கிராமத்தில் பிறந்தார்). இவர் ஒரு இந்திய அரசியல்வாதி ஆவார்.  இந்திய தேசிய காங்கிரசின் உறுப்பினராகவும், விவசாய கூட்டமைப்பின் உருப்பினராகவும் ஊராக வளா்ச்சி துறையின் ஆலோசனைக் குழு  உறுப்பினாகவும் மற்றும்  பஞ்சாயத்து இராாஜ் அமைச்சராகவும்  இருந்துள்ளாா்.2009 தேர்தலில் அவர் 15 வது மக்களவை<nowiki/>க்கு  மத்திய பிரதேச மாநில இராஜ்காா் மக்களவை தாெகுதியிலிருந்து தோ்ந்தேக்கப்பட்டாா்.  

இவர் ஜீராபூா், ஊராட்சி ஒன்றிய தலைவராகவும் அம்லபே கிராம சபை தலைவராகவும் பணியாற்றி உள்ளார்.  

இவர் ராஜ்காா் மாவட்டத்தில் வசித்து வரும் ஒரு விவசாயி ஆவார். இவர் தேவ் பாய் என்பவரை மணந்தாா். இவர்களுக்கு மூன்று மகள்கள் மற்றும் இரண்டு மகன்கள் இருந்தனா்.
# மகான்டி அன்கிணிடு


**மகான்டி அன்கிணிடு** (*Maganti Ankineedu*, பிறப்பு: சனவரி 1, 1915 - ) ஒரு இந்திய அரசியல்வாதி ஆவார். மேலும் இவர் இந்திய சுதந்திர ஆர்வலராகவும், அரசியல்வாதியாகவும், மக்களவை உறுப்பினராகவும் இருந்துள்ளார்.  

இவர் கிருஷ்ணா மாவட்டத்திலுள்ள தமீாிசா கிராமத்தில் மாண்டி வெங்கட ராம்தாசுக்கு மகனாகப் பிறந்தார். இந்திய தேசிய விடுதலை போராட்டத்தில் கலந்து கொண்டார். ஒத்துழையாமை இயக்கம் மற்றும் வெள்ளையேன வெளியேறு இயக்கம் ஆகியவற்றில் கலந்து கொண்டு இரு முறை சிறை சென்றார்.  

இவர் 6 வது மற்றும் 7 வது மக்களவை தேர்தல்களில் மசிலிப்பட்டிணம் தாெகுதியிலிருந்து 1977 மற்றும் 1980 களில் இருமுறை இந்திய தேசிய காங்கிரஸ் கட்சி சார்பாக தேர்ந்தெடுக்கப்பட்டார்.
# வீரத்திருத்தகை



**வீரத்திருத்தகை** (*knight*) நடுக்காலத்தில் ஐரோப்பாவில் தொழில்முறையான வலிய குதிரைப்படை போர்வீரரைக் குறிக்கும். இவர்கள் இராச்சியத்தின் மிகயுயர்ந்த போர்வீரர்களாக அதனை எத்தனை இடர் வந்தபோதும் காக்க உறுதி பூண்டவர்கள். வீரத்திருத்தகைகள் பிரபுக்கள் அல்லது அரச வம்சத்தினருக்கு பணி புரிந்தனர். இதற்கு மாறாக அரசர்கள் அவர்களுக்கு நிலத்தைக் கொடுப்பது வழக்கமாயிருந்தது. வீரத்திருத்தகையினர் தன்மானத்தை மிகவும் முக்கியமானதாகக் கருதினர். இவர்களது நடத்தை விதிகள் *வீரப்பண்புமரபு* (chivalry) எனப்பட்டது. காப்புக் கட்டுப்பாட்டுணர்வு, மாதர்-துணையிலார் மாட்டு ஆதரவுடைமை, பெருவீரம், இவற்றில் சிலவாம். அவர்களுக்கு சிறப்பான மேலங்கிச் சின்னமும் இருந்தது.
# காந்த அருங்காட்சியகம்

டோர்மன்ட்-ஆப்பிள்ர்பெக்கில் உள்ள காந்த அருங்காட்சியகம் ஒரு தனியார் நிறுவனமான டிரைடெல்டொவிற்கு சொந்தமானதாகும்.  
மின்சார பொறியியலில், நிலைகாந்ததின் தற்போதைய பயன்பாடு மற்றும் அதன் வரலாரறு பற்றி இவ்வருங்காட்சியகம் நமக்குஅளிக்கிறது. கவுண்டர்கள், ஒலிபெருக்கி, அளத்தல் கருவிகள், சிறிய மோடார்கள், தொலைபேசி, ஓளியாளி, கடிகாரம், ரிலெக்கள் மற்றும் மின்னியற்றி போன்றவற்றில் நிலைகாந்தம் எவ்வாறு பயன்படுகிறது என இவ்வருங்காட்சியகம் வெளிச்சம் போட்டுக் காட்டுகிறது.  

இங்குள்ள திரட்சியில், 1920களில் நிறுவப்பட்ட டார்மன்ட்டில் உள்ள காந்த ஆலையைப் பற்றி சிறப்புக் கவனம் செலுத்தப்பட்டுள்ளது.
# டாட்டா இண்டிகா



**டாட்டா இண்டிகா** (**Tata Indica**) என்பது 1998 ஆண்டு இந்திய நிறுவனமான டாட்டா மோட்டார்ஸ் நிறுவனத்தால் அறிமுகப்படுத்தப்பட்ட ஒரு சிறியவகை மகிழுந்து ஆகும். மேலும் டாட்டா மோட்டார்சின் சார்பில் முதன் முதலில் தயாரிக்கபட்ட மகிழுந்து வகையாக டாட்டா இண்டிகா மகிழுந்து அமைந்தது. இவை மாருதி மகிழுந்து வடிவமைப்பைப் பின்பற்றியே வடிவமைக்கப்பட்டது. இவ்வகை மகிழுந்தானது இந்தியாவில் பெரும்பாலும் தனியார் பயன்பாடு மற்றும் வாடகைத் தானுந்துப் பயன்பாட்டுக்காகப் பெரிதும் விரும்பி வாங்கப்பட்டது ஆகும். இவை 2008 ஆகத்து வரை 910,000 க்கும் அதிகமான அலகுகள் தயாரிக்கப்பட்டு இவ்வாகனங்களின் எண்ணிக்கை, 1.2 மில்லியனை நெருங்கியது. இண்டிகாவின் வருடாந்திர விற்பனை 2006-07 ஆம் ஆண்டில் 144,690 அலகுகளாக இருந்தது. 2009 ஆம் ஆண்டு சூலை மாதத்தில் இண்டிகாவின் மாத விற்பனை சுமார் 8000 அலகுகள் இந்த மகிழுந்துகள் 2004 ஆம் ஆண்டின் பிற்பகுதியிலிருந்து ஐரோப்பா மற்றும் ஆப்பிரிக்க நாடுகளுக்கு ஏற்றுமதி செய்யப்பட்டன.. 2018 ஏப்ரல் முதல் இந்த மகிழுந்து தயாரிப்பு நிறுத்தப்பட்டுவிட்டது.  

## வரலாறு
- இவை 1998 ஆம் ஆண்டு திசம்பர் 30 ஆம் தேதி டாட்டா மோட்டார்ஸ் சார்பாக முதல் முறையாகத் தயாரிக்கபட்ட காராகவும் இண்டிகா மற்றும் இண்டிகோ அமைந்தது
- இது முன்னர் டெல்கோ என அழைக்கப்பட்டது. இதன் தயாரிப்பு முழுவதும் இந்திய தொழில்நுட்பத்தில் தயாரிக்கப்பட்ட மகிழுந்து என்ற பெருமையுடன் டாட்டா இண்டிகாவை அறிமுகப்படுத்தியது:
- மேலும் 1999 இல் இது வெளிவந்த ஒரு வாரத்திற்குள் 115,000 வண்டிகளுக்கான கேட்புகளை நிறவனம் பெற்றது. இரண்டு ஆண்டுகளுக்குள், இண்டிகா சந்தையில் முதலிடத்தைப் பிடித்தது.
# ஆலன் பீன்


**ஆலன் லாவர்ன் பீன்** (**Alan LaVern Bean,** 15, மார்ச் 1932 –  26, மே 2018) என்பவர்  அமெரிக்க கடற்படை அதிகாரி மற்றும் சோதனை ஓட்ட  விமானி, வானூர்தி பொறியியலாளர், வான்வெளி பொறியாளர் மற்றும் நாசா விண்வெளி வீரர் ஆவார்; மேலும் இவர் சந்திரனில் நடந்த நான்காவது நபர் ஆவார். இவர் விண்வெளி வீரர் குழு 3 வின் வின்வெளி வீரராக 1963 இல் நாசாவால்  தேர்ந்தெடுக்கப்பட்டார்.  

அதன் தொடர்ச்சியாக இரண்டு முறை விண்வெளிக்குப் பயணம் செய்த ஆலன், முதல் விண்வெளி பயணத்தை அப்பல்லோ 12 இல் மேற்கோண்டவர்,   1969ம் ஆண்டு நவம்பர் 19ம் தேதி தன் 37 ஆம் வயதில் சந்திரனில் இறங்கி நடந்தார். இதன் மூலம் சந்திரனில் நடந்த 4வது விண்வெளி வீரர் என்ற பெருமை இவருக்குக் கிடைத்தது.சந்திரனில் 31 மணி நேரம் இருந்த இவர், அங்குள்ள பாறைகள், மண் போன்றவற்றை ஆய்வுக்காக சேகரித்து பூமிக்குக் கொண்டு வந்தார். இவர் தனது இரண்டாவது மற்றும் இறுதி விண்வெளிப் பயணத்தை  1973 இல் ஸ்கைலேப் விண்வெளி நிலையத்துக்குச் சென்றார். 1975 இல் ஐக்கிய அமெரிக்கக் கடற்படையில் இருந்தும் பின்னர், 1975 இல் நாசாவில் இருந்தும் ஓய்வு பெற்றார். அதன்பிறகு கேன்வாசில் ஓவியங்கள் வரைவதில் பெரும்பாலான நேரத்தை கழித்து வந்தார். இவர் தன் சொந்த அனுபவங்கள்,  விண்வெளி,  அப்பல்லோ திட்டத்தில் அவருடன் இருந்த சக விண்வெளி வீரர்கள் போன்றோரை வரைந்துள்ளார்.   அப்போலோ 12 இல் சென்ற குழுவில் கடைசியாக உயிர்வாழ்ந்தவர் இவர் ஆவார்.
# பிராங் வால்டர் சென்மர்

பிராங் வால்டர் சென்மர்சனவரி மாதம் 5 ஆம் நாள் 1956 ஆம் ஆண்டில் பிறந்தார். இவர் ஒரு ஜெர்மன் நாட்டு அரசியல்வாதி ஆவார். இவர் ஜெர்மனியின் அதிபராக மார்ச் மாதம் 19 ஆம் நாள் 2017 ஆம் ஆண்டிலிருந்து செயல்பட்டு வருகிறார்.  

13 பிப்ரவரி 2022 அன்று நடைபெற்ற ஜெர்மன் அதிபர் தேர்தலில் இவர் 71% வாக்குகள் பெற்று மீண்டு இரண்டாம் முறையாக ஜெர்மன் அதிபர் பதவியில் உள்ளார்  

## மேற்கோள்